Senaatin oikeusosaston päätös sanomalehden takavarikosta (SOO 1916 I 593)
9 elokuuta 1916,   SOO 1916 I 593

Painoasiain Ylihallituksen valitus takavarikon vahvistamista kosk. jutussa. Sittenkun mainittu Ylihallitus oli Turun HO:lle alistanut, että Toimittaja E. Erkon vastuulla ilmestyvän "Helsingin Sanomat" nimisen sanomalehden 210 numerossa 5/8 1914 otsakkeella "Jo paukkunut" julkaistun kirjoituksen johdosta nostettaisiin syyte 22/6 1898 edesvastauksesta valtiosalaisuuksien ilmaisemisesta annetun asetuksen 1 §:n mukaan, verrattuna 12 k:aan Sen. päät. 28/7 1914, joka sisältää kiellon sanomalehdissä julkaisemasta erityisiä tietoja sota- ja merisotalaitoksesta, oli Ylihallitus HO:lle lähettämässään kirjeessä ilmoittanut mainitun sanomalehtinumeron tulleen Ylihallituksen toimesta pannuksi takavarikkoon ja anonut, että HO vahvistaisi takavarikkotoimen; mutta koska painotuotteiden takavarikkoonpano oli alioikeuden vahvistettava eikä HO siis ollut asianomainen ensimäisenä tuomioistuimena tutkimaan sellaista asiaa, ei HO päät. 11/10 1915 ottanut anomusta käsiteltäväkseen. OO: Koska Ylihallitus oli ilmoittanut p. a. kirjoituksen julkaisemisella tapahtuneen rikoksen HO:ssa syytettäväksi ja HO sen johdosta oli jättänyt asian kanneviskaalin ajettavaksi, katsoi Sen., ettei HO:lla, joka Painoasetuksen 46, 49 ja 52 §:ssä oleviin säännöksiin nähden oli asianomainen tutkimaan oliko sanotun kirjoituksen takavarikoiminen vahvistettava vai ei, ollut ollut syytä mainitsemallaan perusteella vetäytyä käsittelemästä Ylihallituksen pyyntöä takavarikon vahvistamisesta ja palautti senvuoksi asian HO:teen.

[Lähde: Suomen senaatin oikeusosaston päätökset ja tuomiot 1916, Helsinki 1918, osa I päätökset, sivu 234.]

</div>

Huomautukset

Lyhenteet
 HO = hovioikeus
 k:aan = kohtaan
 kosk. = koskevassa
 OO = (senaatin) oikeusosasto
 p. a. = puheenalaisen
 päät. = päätöksessä, päätöksessään
 Sen. = senaatti, senaatin
 SOO = senaatin oikeusosasto

Senaatin oikeusosaston ratkaisut